ai4bharat/Pralekha huggingface dataset:
অর্থমন্ত্রক
মুম্বাইতে আর্থিক স্থিতিশীলতা ও উন্নয়ন পরিষদের ২৫তম বৈঠক
আর্থিক পরিস্থিতির ব্যাপারে নিরন্তর সতর্কতা এবং আর্থিক প্রতিষ্ঠানগুলির কাজকর্মে লাগাতার নজরদারির প্রয়োজনীয়তা রয়েছে : পরিষদ
মুম্বাই, ২২ ফেব্রুয়ারি, ২০২২
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমনের পৌরোহিত্যে আজ মুম্বাইতে আর্থিক স্থিতিশীলতা ও উন্নয়ন পরিষদের  ২৫তম বৈঠক অনুষ্ঠিত হয়। শ্রীমতী সীতারমন বাজেট পরবর্তী আলাপ-আলোচনার জন্য দু’দিনের মুম্বাই সফরে রয়েছেন। তিনি শহরে থাকাকালীন শিল্প সংস্থা, আর্থিক বাজার পরিচালনাকারী প্রতিষ্ঠান এবং ব্যাঙ্ক কর্তাদের সঙ্গে বৈঠক করছেন।
দেশে ও বিদেশে বিভিন্ন সাম্প্রতিক ঘটনাবলীর প্রেক্ষিতে মাইক্রো ফিনান্স ক্ষেত্রে যে সমস্ত চ্যালেঞ্জ দেখা দিয়েছে তার প্রেক্ষিতে পরিষদ বিভিন্ন কার্যকর ব্যবস্থা গ্রহণের ওপর গুরুত্ব দিচ্ছে। এই প্রেক্ষিতে পরিষদের পক্ষ থেকে বলা হয়েছে, আর্থিক পরিস্থিতি এবং আর্থিক প্রতিষ্ঠানগুলির কাজকর্মে নিরন্তর নজরদারি ও সতর্ক থাকার প্রয়োজনীয়তা রয়েছে। সরকার এবং আর্থিক ব্যবস্থা নিয়ন্ত্রণকারী কর্তৃপক্ষগুলির এ ব্যাপারে আরও বেশি উদ্যোগী হওয়া প্রয়োজন। পরিষদের পক্ষ থেকে আরও বলা হয়েছে, স্বল্প ও দীর্ঘমেয়াদি ভিত্তিতে আর্থিক স্থিতিশীলতার ক্ষেত্রে সরকার এবং নিয়ন্ত্রণকারী কর্তৃপক্ষগুলির এ ধরনের ভূমিকা গ্রহণ অত্যন্ত কার্যকর হয়ে উঠবে। আর্থিক ক্ষেত্রের আরও অগ্রগতিতে প্রয়োজনীয় বিভিন্ন পদক্ষেপ নিয়েও পরিষদের বৈঠকে আলোচনা হয়েছে।
কারেন্সি ম্যানেজমেন্ট বা মুদ্রা ব্যবস্থায় নিয়ন্ত্রণ সম্পর্কিত বিভিন্ন বিষয় নিয়েও পরিষদের বৈঠকে আলোচনা হয়। রিজার্ভ ব্যাঙ্কের গভর্নরের পৌরোহিত্যে পরিষদের উপ-কমিটির বৈঠকে মুদ্রা ব্যবস্থার নিয়ন্ত্রণে ইতিমধ্যেই যে সমস্ত পদক্ষেপ গ্রহণ করা হয়েছে সে সম্পর্কে বৈঠকে জানানো হয়।
পরিষদের আজকের বৈঠকে কেন্দ্রীয় অর্থ প্রতিমন্ত্রী ডা. ভগবৎ কৃষ্ণরাও কারাড, রিজার্ভ ব্যাঙ্কের গভর্নর শ্রী শক্তিকান্ত দাস, কেন্দ্রীয় অর্থ ও ব্যয় নির্বাহ দপ্তরের সচিব ডঃ টি.ভি.সোমনাথন, আর্থিক বিষয়ক দপ্তরের সচিব শ্রী অজয় শেঠ, রাজস্ব সচিব শ্রী তরুণ বাজাজ, আর্থিক পরিষেবা দপ্তরের সচিব শ্রী সঞ্জয় মালহোত্রা, কেন্দ্রীয় ইলেক্ট্রনিক্স ও তথ্যপ্রযুক্তি দপ্তরের সচিব শ্রী অজয় প্রকাশ সাহনি, অর্থ মন্ত্রকের মুখ্য আর্থিক উপদেষ্টা ডঃ ভি.অনন্ত নাগেশ্বরন প্রমুখ উপস্থিত ছিলেন।
আর্থিক স্থিতিশীলতা, অর্থ ব্যবস্থার নিয়ন্ত্রণে পারস্পরিক সহযোগিতা এবং আর্থিক ক্ষেত্রের প্রসারে প্রাতিষ্ঠানিক ব্যবস্থাকে আরও শক্তিশালী করতে অর্থ বাজার ব্যবস্থার সঙ্গে যুক্ত নিয়ন্ত্রণমূলক প্রতিষ্ঠানগুলির সঙ্গে পরামর্শে সরকার আর্থিক স্থিতিশীলতা ও উন্নয়ন পরিষদ গঠন করেছে। এই পরিষদ অর্থ ব্যবস্থার সঙ্গে যুক্ত বিভিন্ন বিষয়ে এবং আর্থিক ক্ষেত্রের নিয়ন্ত্রণ তথা উন্নয়নে কাজ করে থাকে। এছাড়াও, আর্থিক অন্তর্ভুক্তিকরণ এবং আর্থিক বিষয়ে সচেতনতা বৃদ্ধির সঙ্গেও এই পরিষদ যুক্ত রয়েছে।
CG/BD/DM/
(Visitor Counter : 141
কয়লামন্ত্রক
কয়লা মন্ত্রকের সঙ্গে ডাব্লুবিপিডিসিএল-এর বন্টন সংক্রান্ত চুক্তি
নয়াদিল্লি, ১৭ সেপ্টেম্বর, ২০১৯
দেওচা পাঁচামি দিওয়ানগঞ্জ- হরিনসিংঘ কয়লা ব্লকের কয়লা বন্টনের জন্য কয়লা মন্ত্রকের সঙ্গে পশ্চিমবঙ্গ বিদ্যুৎ উন্নয়ন নিগম লিমিটেড বা ডাব্লুবিপিডিসিএল-এর চুক্তি স্বাক্ষরিত হয়েছে। ১৯৫৭-র খনি ও খনিজ  আইনের আওতায় ২০১৭র কয়লা ব্লক বন্টন আইনের বিভিন্ন ধারা অনুযায়ী ডাব্লুবিপিডিসিএলকে দেওচা পাঁচামি দিওয়ানগঞ্জ কয়লা ব্লকটি বরাদ্দ করা হয়েছে। উল্লেখ করা যেতে পারে পশ্চিমবঙ্গে ১২.২৮ বর্গকিলোমিটার অঞ্চল জুড়ে বিস্তৃত দেওচা পাঁচামি দিওয়ানগঞ্জ- হরিনসিংঘ কয়লা ব্লকে আনুমানিক ২ হাজার ১০২ মিলিয়ন টন কয়লা সঞ্চিত রয়েছে। এই কয়লা বিদ্যুৎ উৎপাদনের কাজে ব্যবহার করা হবে।
কয়লা বন্টন সংক্রান্ত এই চুক্তির ফলে রাজ্যে প্রত্যক্ষ ও পরোক্ষভাবে বিপুল কর্মসংস্হানের সুযোগ সৃষ্টি হবে। এমনকি সংশ্লিষ্ট অঞ্চলের আর্থ-সামাজিক উন্নয়নও ত্বরান্বিত হবে। এই অঞ্চলে বিদ্যুতের যে চাহিদা রয়েছে তা মেটানো সম্ভব হবে বলে মনে করা হচ্ছে।
চুক্তিপত্রে স্বাক্ষর করেন কয়লা মন্ত্রকের ডেপুটি সচিব শ্রী রাম শিরোমনি সরোজ এবং ডাব্লুবিপিডিসিএল-এর আধিকারিক শ্রী অমিত ভট্টাচার্য। স্বাক্ষরদান অনুষ্ঠানে কয়লা মন্ত্রকের সচিব শ্রী সুমন্ত চৌধুরী, ডাব্লুবিপিডিসিএল-এর চেয়ারম্যান তথা ম্যানেজিং ডাইরেক্টর ডঃ পি বি সালিম প্রমুখ উপস্হিত ছিলেন।
CG/BD/NS
(Visitor Counter : 42
শিল্পওবাণিজ্যমন্ত্রক
নতুন দিল্লিতে শ্রী পীযূষ গোয়েল ও বাংলাদেশ সরকারের বাণিজ্য মন্ত্রী শ্রী টিপু মুন্সির সাক্ষাৎ
নয়াদিল্লি, ২২ ডিসেম্বর ২০২২
নতুন দিল্লিতে কেন্দ্রীয় বাণিজ্য, শিল্প, উপভোক্তা বিষয়ক, খাদ্য, গণবন্টন এবং বস্ত্র মন্ত্রী শ্রী পীযূষ গোয়েল এবং বাংলাদেশের বাণিজ্য মন্ত্রী শ্রী টিপু মুন্সির মধ্যে আজ আলোচনা হয়েছে। ২০১৮-র সেপ্টেম্বর মাসে ঢাকাতে দু’দেশের বাণিজ্য মন্ত্রীদের মধ্যে শেষ বৈঠক অনুষ্ঠিত হয়েছিল।
দ্বিপাক্ষিক অর্থনৈতিক সম্পর্ক আরও জোরদার করার লক্ষ্যে উভয়ের মধ্যে বিস্তারিত আলোচনা হয়েছে। দ্বিপাক্ষিক মুক্ত বাণিজ্য চুক্তি -র সম্ভাবনা আরও খতিয়ে দেখতে উভয় দেশ সহমত হওয়ার পর সর্বাত্মক অর্থনৈতিক সহযোগিতা চুক্তি -র বিষয়ে যৌথভাবে সম্ভাব্যতার সমীক্ষা করা হয়েছে।
উভয় দেশ সম্মত হয়েছে যে সর্বাত্মক অর্থনৈতিক সহযোগিতা চুক্তি নতুন কর্মসংস্থান, জীবনধারণের মানোন্নয়ন এবং ভারত ও বাংলাদেশের আরও বেশি সামাজিক ও অর্থনৈতিক সুযোগ-সুবিধার ক্ষেত্র প্রস্তুত করবে। এছাড়াও, এই সহযোগিতার মাধ্যমে এক নির্ভরযোগ্য, সুস্থায়ী, আঞ্চলিক মূল্য শৃঙ্খল তৈরি করা হবে।
দ্রুত সম্ভব সিইপিএ নিয়ে আলোচনা শুরু করার ব্যাপারে উভয় দেশ সম্মত হয়েছে।
উভয় মন্ত্রী দ্বিপাক্ষিক স্বার্থ-সংশ্লিষ্ট বিভিন্ন বিষয় নিয়ে আলোচনা করেন। সেগুলি হল - অশুল্ক এবং বন্দরের বিধি-নিষেধ দূর করা, সীমান্ত হাটগুলি নতুন করে খোলা, মানক ও প্রক্রিয়ার ক্ষেত্রে উভয় দেশের সহমত এবং দ্বিপাক্ষিক স্বীকৃতি, ভারতীয় টাকায় বাণিজ্যের বিধি-ব্যবস্থা, যোগাযোগ এবং বাণিজ্য পরিকাঠামোকে শক্তিশালী করা যাতে করে ভারত এবং বাংলাদেশ উভয়েরই ক্ষেত্রে পূর্ণ সামর্থ্য অর্জন করা সম্ভব হয়।
২০২২-এর সেপ্টেম্বর মাসে প্রধানমন্ত্রী নরেন্দ্র মোদী এবং বাংলাদেশের প্রধানমন্ত্রী শেখ হাসিনার যৌথ বিবৃতিতে যে সমস্ত বিষয় প্রতিফলিত হয়েছিল তা যত দ্রুত সম্ভব সম্পন্ন করার জন্য একযোগে কাজ করার লক্ষ্যে উভয় পক্ষই সম্মত হয়েছে।
PG/AB/DM
(Visitor Counter : 66
সামাজিকন্যায়ওক্ষমতায়নমন্ত্রক
হাতে করে ময়লা নিষ্কাশন
নতুন দিল্লি, ০৭ ডিসেম্বর, ২০২১
সামাজিক ন্যায়বিচার ও ক্ষমতায়ন মন্ত্রকের মাধ্যমে ২০১৩ এবং ২০১৮ সালে হাতে করে যারা ময়লা নিষ্কাশন করে বা মানুয়াল স্ক্যাভেঞ্জারদের নিয়ে দুটি সমীক্ষা চালানো হয়েছিল। যেটি ছিল রাজ্য ভিত্তিক। এই দুটি সমীক্ষা অনুসারে মোট ৫৮০৯৮ জনকে চিহ্নিত করা হয়েছিল।
সরকার মানুয়াল স্ক্যাভেঙ্গিং বিলুপ্তির লক্ষ্যমাত্রা অর্জনে সক্ষম হয়েছে। ম্যানুয়াল স্ক্যাভেঞ্জার হিসেবে নিয়োগের নিষেধাজ্ঞা এবং তাদের পুনর্বাসন আইন রয়েছে। বিগত ৬-১২-২০১৩ থেকে উন্মুক্ত এলাকায় মানুষের মলত্যাগ নিষিদ্ধ ঘোষণা করা হয়েছে। আইনের বিধান অনুযায়ী দেশে ম্যানুয়াল স্ক্যাভেঞ্জার দের সনাক্ত করার জন্য দুটি সমীক্ষা চালানো হয়েছে। পরবর্তীকালে তাঁদের পুনর্বাসনের ব্যবস্থা করা হয়েছে।
ম্যানুয়াল স্ক্যাভেঞ্জারদের পুনর্বাসনের তথ্য রাজ্যভিত্তিক বিশদভাবে দেওয়া রয়েছে।
যেহেতু স্যানিটেশন রাজ্যের বিষয় তাই এই মন্ত্রক কেন্দ্রীয়ভাবে এ জাতীয় কোনো ডাটাবেস রক্ষণাবেক্ষণ করে না।
নির্ধারিত সুরক্ষা ব্যবস্থা এবং স্ট্যান্ডার্ড অপারেটিং প্রসিডিউর না মেনে চলার কারণে নর্দমা এবং সেপটিক ট্যাংক গুলিতে মারাত্মক রকমের দুর্ঘটনা ঘটে থাকে। যান্ত্রিক স্যানিটেশন ইকোসিস্টেমের ওপর একটি জাতীয় নীতি প্রণয়ন করা হয়েছে এবং তা বাস্তবায়নের জন্য রাজ্যগুলিকে পাঠানো হয়েছে।
সামাজিক ন্যায়বিচার ও ক্ষমতায়ন মন্ত্রক নর্দমা ও সেপটিক ট্যাংক গুলির বিপদজনক অবস্থা এড়াতে বেশ কিছু পদক্ষেপ গ্রহণ করেছে।
আজ লোকসভায় এক লিখিত প্রশ্নের জবাবে কেন্দ্রীয় সামাজিক ন্যায় ও ক্ষমতায়ন মন্ত্রী ডক্টর বীরেন্দ্র কুমার এই তথ্য জানিয়েছেন।
CG/ SB
(Visitor Counter : 108
প্রধানমন্ত্রীরদপ্তর
প্রধানমন্ত্রী রাষ্ট্রপতির নিবন্ধ ভাগ করে নিলেন
নয়াদিল্লি, ৮ মার্চ, ২০২৩
প্রধানমন্ত্রী শ্রী নরেন্দ্র মোদী আজ আন্তর্জাতিক নারী দিবস উপলক্ষে রাষ্ট্রপতি শ্রীমতী দ্রৌপদী মুর্মুর একটি নিবন্ধ ভাগ করে নিয়েছেন। ‘হার স্টোরি, মাই স্টোরি - হোয়াই আই অ্যাম হোপফুল অ্যাবাউট জেন্ডার জাস্টিস’ শীর্ষক নিবন্ধটি ভারতীয় নারী এবং তাঁর নিজস্ব যাত্রাপথে অদম্য আত্মবিশ্বাস নিয়ে লেখা।
প্রধানমন্ত্রী ট্যুইট করেছেন :
“ত্রিপুরা থেকে ফেরার সময় আমি এই নিবন্ধটি পড়েছি এবং দেখেছি এটি খুবই অনুপ্রেরণামূলক। আমি সকলকে বলব এটি পড়তে। নারী দিবসে এটি একটি অনুপ্রেরণাদায়ক ব্যক্তির জীবনযাত্রার কড়চা যিনি তাঁর জীবন নিবেদন করেছেন সেবামূলক কাজে এবং ভারতের রাষ্ট্রপতি হয়েছেন।”
PG/AP/DM
(
সড়কপরিবহণওমহাসড়কমন্ত্রক
যানাবাহন বাতিলের নীতি
নয়াদিল্লি, ২৯ জুলাই, ২০২১
পুরনো এবং যেসব গাড়ি থেকে পরিবেশ দূষিত হয়, সেই গাড়িগুলিকে বাতিল করার জন্য একটি নীতি তৈরি করা হয়েছে। এর ফলে, গাড়ি শিল্প এবং তার অনুসারি শিল্পগুলির বিকাশ ঘটবে। এতে রেয়ার আর্থ মেটাল এবং ইস্পাত শিল্পের কাঁচামালের চাহিদা নিশ্চিত হবে। এই নীতি আরও কর্মসংস্থান সৃষ্টি করবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন সড়ক, পরিবহণ ও মহাসড়ক মন্ত্রী শ্রী নীতিন গড়করি।
CG/CB/SB
(Visitor Counter : 56
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় প্যারা টেবিল টেনিসে ব্রোঞ্জ পদক জয়ী সোনাল প্যাটেলকে প্রধানমন্ত্রীর অভিনন্দন
নয়াদিল্লি, ০৭ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় প্যারা টেবিল টেনিসে ব্রোঞ্জ পদক জয়ী সোনাল প্যাটেল’কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “যখন প্রতিভা, ইচ্ছা এবং দৃঢ়তা মিলেমিশে যায়, তখন কোনও কিছুই অসম্ভব থাকে না। কমনওয়েলথ ক্রীড়া প্রতিযোগিতায় প্যারা টেবিল টেনিসে ব্রোঞ্জ পদক জিতে সোনাল প্যাটেল সেটিই প্রমাণ করলেন। তাঁকে অভিনন্দন জানাই। তিনি নিজে যে কতটা আলাদা, তার প্রমাণ আগামী দিনে রেখে যাবেন বলে আমি আশাবাদী। #Cheer4India"।
PG/CB/SB
(
প্রধানমন্ত্রীরদপ্তর
বাহরীনের রাজার সঙ্গে প্রধানমন্ত্রীর টেলিফোনে কথা
নতুনদিল্লি, ৬ এপ্রিল, ২০২০
প্রধানমন্ত্রী শ্রী নরেন্দ্র মোদী আজ বাহরীণের রাজা হামদ বিন ইসা আল খালিফার সঙ্গে টেলিফোনে কথা বলেন।
উভয় নেতা কোভিড-১৯ এর ফলে স্বাস্থ্য সঙ্কট এবং তার পরবর্তী পরিস্থিতি নিয়ে আলোচনা করেন। এর মধ্যে রয়েছে লজিস্টিক ও আর্থিক ব্যবস্থাপনা।
বর্তমান স্বাস্থ্য সঙ্কটে বাহরীণে বসবাসকারী বিশাল ভারতীয় সম্প্রদায়ের কল্যাণের জন্য রাজা ব্যক্তিগতভাবে খেয়াল রাখেন বলে জানিয়েছেন। বাহরীণে বসবাসরত ভারতীয়দের জন্য যে যত্ন ও ভালোবাসা সেদেশের কতৃপক্ষ দেখিয়ে থাকেন, তার জন্য প্রধানমন্ত্রী আন্তরিক কৃতজ্ঞতা জানান।
কোভিড-১৯ এর মোকাবিলা করতে দুই দেশের আধিকারিকরা যোগাযোগ রেখে চলবেন এবং যে কোন পরিস্থিতিতে এক দেশ অন্যের পাশে দাঁড়াবে বলে দুইনেতা সহমত পোষণ করেন।
প্রধানমন্ত্রী জানান, ভারত মনে করে বাহরীণ তার বিস্তৃত প্রতিবেশীর অংশ। গত বছর বাহারিনের সফরের কথাও প্রধানমন্ত্রী স্মরণ করেন।
(CG/CB
স্বরাষ্ট্র মন্ত্রক
প্রাক্তন রাষ্ট্রপতি শ্রী প্রণব মুখোপাধ্যায়ের স্মরণে সাত দিনের রাষ্ট্রীয় শোক পালন
নতুনদিল্লি, ৩১শে আগস্ট, ২০২০
ভারত সরকার অত্যন্ত দুঃখের সঙ্গে জানাচ্ছে যে,৩১শে আগস্ট,২০২০ নতুন দিল্লির আর্মি রিসার্চ অ্যান্ড রেফারেল হসপিটালে প্রাক্তন রাষ্ট্রপতি শ্রী প্রণব মুখোপাধ্যায়ের জীবনাবসান হয়েছে।
প্রয়াত এই বিশিষ্টজনের প্রতি শ্রদ্ধা প্রদর্শনের অঙ্গ হিসেবে ৩১শে আগস্ট ২০২০ থেকে ৬ই সেপ্টেম্বর ২০২০,  সাত দিন দেশ জুড়ে রাষ্ট্রীয় শোক পালিত হবে। এই সময়ে দেশের সমস্ত ভবনে জাতীয় পতাকা অর্ধনমিত থাকবে। এই সময়ে কোন সরকারী অনুষ্ঠান হবেনা।
রাষ্ট্রীয় মর্যাদায় শেষকৃত্যের তারিখ, সময় ও জায়গা পরে জানানো হবে।
(CG/CB
প্রধানমন্ত্রীরদপ্তর
প্রধানমন্ত্রী শহরে গ্যাস বিতরণ নেটওয়ার্কের দ্রুততার প্রশংসা করেছেন
নয়াদিল্লি, ৫ এপ্রিল, ২০২৩
প্রধানমন্ত্রী শ্রী নরেন্দ্র মোদী শহরে গ্যাস সরবরাহের নেটওয়ার্ক প্রসারে যুক্ত সকলের প্রশংসা করেছেন।
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী হরদীপ সিং পুরীর এক ট্যুইটে জানিয়েছেন যে সিটি গ্যাস ডিস্ট্রিবিউশন  নেটওয়ার্ক সহজে এবং সুলভ মূল্যে জ্বালানি দিতে বিশাল পদক্ষেপ। ২০১৪-য় মাত্র ৬৬টি জেলা থেকে ২০২৩-এ সিজিডি নেটওয়ার্কের আওতায় ৬৩০টি জেলা এসেছে। ঘরোয়া পিএনজি সংযোগ ২০১৪-র ২৫.৪০ লক্ষ থেকে অনেকটা বেড়ে বর্তমানে ১০৩.৯৩ লক্ষে দাঁড়িয়েছে।
কেন্দ্রীয় মন্ত্রীর ট্যুইটের জবাবে প্রধানমন্ত্রী ট্যুইট করে বলেছেন :
“এগুলি ভালো সংখ্যা। আমি সকলক অভিনন্দন জানাচ্ছি যাঁরা কয়েক বছর ধরে কঠিন পরিশ্রমে এটিকে সম্ভব করেছেন।”
PG/AP/DM
(
সংস্কৃতিমন্ত্রক
ন্যাশনাল স্কুল অফ ড্রামা মুম্বাইতে ‘আজাদি কা অমৃত মহোৎসব’ – ২২তম ভারত রঙ মহোৎসব, ২০২২ – এর আয়োজন করেছে
মুম্বাই, ০৮ অগাস্ট, ২০২২
ন্যাশনাল স্কুল অফ ড্রামা ‘আজাদি কা অমৃত মহোৎসব’ – এর অঙ্গ হিসাবে দেশের স্বাধীনতা সংগ্রামীদের শ্রদ্ধা জানাতে ‘আজাদি কা অমৃত মহোৎসব’ ২২তম ভারত রঙ মহোৎসব, ২০২২ – এর আয়োজন করেছে। এই অনুষ্ঠানের অঙ্গ হিসাবে ১৬ জুলাই থেকে ১৪ অগাস্ট পর্যন্ত দিল্লি, ভুবনেশ্বর, বারাণসী, অমৃতসর, বেঙ্গালুরু ও মুম্বাইতে ৩০টি নাটক প্রদর্শিত হচ্ছে।
মুম্বাইতে সংস্কৃতি মন্ত্রক এবং পি এল দেশপান্ডে মহারাষ্ট্র কলা অ্যাকাডেমী যৌথ উদ্যোগে আত্মোৎসর্গের উপর ৯-১৩ অগাস্ট পর্যন্ত ভারত রঙ মহোৎসব অনুষ্ঠান আয়োজিত হবে। ৯ অগাস্ট মঙ্গলবার রবীন্দ্র নাট্য মন্দিরে এর সূচনা করবেন মহারাষ্ট্রের রাজ্যপাল শ্রী ভগৎ সিং কোশিয়ারি। উপস্থিত থাকবেন প্রবীণ অভিনেত্রী রোহিনী হাট্টাঙ্গরী, নির্দেশক সতীশ কৌশিক ও বাণী ত্রিপাঠী টিক্কু। ন্যাশনাল স্কুল অফ ড্রামার নির্দেশক অধ্যাপক রমেশ চন্দ্র গৌর অনুষ্ঠানে সভাপতিত্ব করবেন। এই উৎসবটি জনসাধারণের জন্য উন্মুক্ত থাকবে। এই উৎসবে স্বাধীনতা সংগ্রামীদের জীবন ও আত্মবলিদানের উপর প্রখ্যাত নাট্য নির্দেশকদের তৈরি নাটক প্রদর্শিত হবে। উৎসবের প্রথম দিনে চন্দ্রকান্ত তিওয়ারি নির্দেশিত ‘আই অ্যাম সুভাষ’ নাটকটি প্রদর্শিত হবে। ১০ অগাস্ট ডঃ মঙ্গেশ বনসুদ নির্দেশিত ‘গান্ধী – আম্বেদকর’ নাটকটি প্রদর্শিত হবে। ১১ অগাস্ট রূপেশ পাওয়ারের নাটক ‘অগাস্ট ক্রান্তি’ এবং ১২ অগাস্ট সুনীল যোশীর ‘তিলক অ্যান্ড আগরকর’ নাটক প্রদর্শিত হবে। উৎসবের সমাপ্তি অনুষ্ঠানে ১৩ অগাস্ট মঞ্চস্থ হবে মহম্মদ নাজির কুরেশি নির্দেশিত ‘রঙ্গ দে বসন্তী চোলা’।
PG/PM/SB
(Visitor Counter : 109
প্রতিরক্ষামন্ত্রক
সিঙ্গাপুর এয়ার শো ২০২২-এ অংশ নেবে এলসিএ তেজস
নতুন দিল্লি, ১২ ফেব্রুয়ারি, ২০২২
ভারতীয় বিমান বাহিনীর ৪৪ সদস্যের একটি দল সিঙ্গাপুর এয়ার শো ২০২২-এ অংশ নিতে আজ সিঙ্গাপুরের চাঙ্গি আন্তর্জাতিক বিমান বন্দরে পৌঁছেছে। এই যুদ্ধ বিমান প্রদর্শনী ১৫-১৮ ফেব্রুয়ারি অনুষ্ঠিত হবে। দ্বিবার্ষিক সিঙ্গাপুর এয়ার শো আন্তর্জাতিক যুদ্ধ বিমান সংস্থাগুলির কাছে এমন একটি মঞ্চ যেখানে বিভিন্ন ধরণের যুদ্ধ বিমানের প্রদর্শন হয়ে থাকে। ভারতীয় বিমান বাহিনীর সম্পূর্ণ দেশীয় প্রযুক্তিতে তৈরি হালকা ওজনের তেজস এমকে-I যুদ্ধ বিমান বিশ্বের অন্যান্য দেশের যুদ্ধ বিমানগুলির সঙ্গে এই প্রদর্শনীতে অংশ নেবে। তেজস যুদ্ধ বিমানের প্রদর্শনী এয়ার শো-তে উপস্থিত সকলকে তার কার্যকারিতা ও বিভিন্ন নৈপুণ্যের মাধ্যমে মন্ত্রমুগ্ধ করে তুলবে। রয়্যাল সিঙ্গাপুর এয়ার ফোর্সের পাশাপাশি অন্যান্য দেশের বিমান বাহিনীর সঙ্গে তেজস যুদ্ধ বিমানের অংশগ্রহণ ভারতীয় বিমান বাহিনীর কাছে হালকা ওজনের সম্পূর্ণ দেশীয় প্রযুক্তিতে তৈরি এই যুদ্ধ বিমানের কার্যকারিতা তুলে ধরার এক উপযুক্ত মঞ্চ হয়ে উঠবে।
অতীতে ভারতীয় বিমান বাহিনী ২০১৯-এ মালয়েশিয়ায় লিমা, ২০২১-এ দুবাই এয়ার শো-তে অংশ নিয়ে সম্পূর্ণ ভারতীয় প্রযুক্তিতে তৈরি যুদ্ধ বিমানের কার্যকরিতা প্রমাণ করেছে।
CG/BD/AS/
(Visitor Counter : 106
পর্যটনমন্ত্রক
নোভেল করোনা ভাইরাসের প্রতিরোধমূলক ব্যবস্থা হিসেবে আগামী ১০ দিন আন্দামান ও নিকোবর প্রশাসনের সব পর্যটন কেন্দ্র বন্ধ রাখার সিদ্ধান্ত
নয়াদিল্লি, ১৬ মার্চ, ২০২০
নোভেল করোনা ভাইরাসের সংক্রমণ ঠেকাতে আন্দামান ও নিকোবর প্রশাসন গুরুত্বপূর্ণ কিছু সিদ্ধান্ত গ্রহণ করেছে। আজ থেকে আন্দামান ও নিকোবর দ্বীপপুঞ্জের বিভিন্ন সমুদ্র সৈকত, পরিবেশ-বান্ধব পর্যটন কেন্দ্র এবং ওয়াটার স্পোর্টসগুলি বন্ধ রাখা হবে।
প্রশাসন এই মর্মে পর্যটকদের আগামী ২৬ তারিখ পর্যন্ত আন্দামান ও নিকোবর দ্বীপপুঞ্জে সফর না করার জন্য পরামর্শ দিয়েছে এবং সমস্ত পর্যটন কেন্দ্রে এ সংক্রান্ত নির্দেশ জারি করেছে।
সমস্ত ট্যুর অপারেটরদের এই মর্মে প্রয়োজনীয় ব্যবস্থা নেওয়ার পরামর্শ দেওয়া হয়েছে।
CG/CB/DM
(Visitor Counter : 87
আয়ুষ
বৃহত্তম ডাক টিকিট সংগ্রহ স্মারক হিসেবে, ভারতীয় ডাক বিভাগ সপ্তম আন্তর্জাতিক যোগ দিবস-২০২১,উপলক্ষে ৮০০ টি কেন্দ্র থেকে একটি 'স্পেশাল ক্যান্সেলেশন' ডাক টিকিট প্রকাশ করছে
নতুন দিল্লী ১৯ শে জুন ২০২১
ভারতীয় ডাক বিভাগ সপ্তম আন্তর্জাতিক যোগ দিবস-২০২১,উপলক্ষে দিনটিকে স্মরণীয় করে রাখতে আগামী ২১ শে জুন একটি 'স্পেশাল ক্যান্সেলেশন' ডাক টিকিট প্রকাশ করবে।দেশের ৮১০ টি প্রধান ডাকঘর থেকে ছবি সম্বলিত স্পেশাল ক্যান্সেলেশন প্রকাশ করা হবে। এটি ডাক টিকিট সংগ্রহের বৃহত্তম স্মারক হিসাবে বিবেচিত হবে।
(২০২১ সালের ২১ শে জুন দেশের সমস্ত প্রধান ডাকঘরে যত সংখ্যক ডাক আসবে তাতে এই স্পেশাল ক্যান্সেলেশন ছাপ দেওয়া হবে। এই ছাপ হিন্দী এবং ইংরেজি উভয় ভাষায় দেওয়া হবে। এই ডাক টিকিট পুনর্ব্যবহারযোগ্য। ডাক টিকিট সংগ্রহ এবং এ সংক্রান্ত গবেষণায় এই ক্যান্সেলেশন সহায়ক হবে।
বেশ কিছু বছর ধরে ডাক টিকিট সংগ্রহ ক্রমাগত নিম্নমুখী এবং এই সখ ও শিল্পকে উৎসাহিত করতে ভারতীয় ডাক বিভাগ প্রকল্প গ্রহন করেছে। ডাক টিকিট সংগ্রাহকদের জন্য ডাকঘরের বিশেষ কাউন্টার থেকে সংগ্রহের উপযুক্ত স্ট্যাম্প বিক্রি করা হচ্ছে। দেশের প্রধান ডাকঘর গুলিতে ২০০ টাকা দিয়ে ডাক টিকিট সংগ্রহ খাতা খুলে,সহজেই ডাক টিকিট বা স্পেশাল কভার সংগ্রহ করা সম্ভব।অল্প সংখ্যায় এই ডাক টিকিট ছাপা হওয়ার দরুন,স্মারক ডাক টিকিট শুধু মাত্র এই নির্দিষ্ট কাউন্টার থেকেই পাওয়া যাচ্ছে।
২০১৫ সালে আন্তর্জাতিক যোগ দিবসে এই বিভাগের পক্ষ থেকে দুটি স্মরণীয় ডাকটিকিট এবং একটি মিনিয়েচার শিটের সেট নিয়ে আসা হয়েছিল। আবার ২০১৬ সালে প্রধানমন্ত্রী শ্রী নরেন্দ্র মোদী সূর্য প্রণাম এর ওপর একটি ডাকটিকিটের সেট প্রকাশ করেছিলেন। ২০১৭ সালে রাষ্ট্রসংঘ ডাক প্রশাসন, ইউএনপিএ আন্তর্জাতিক যোগ দিবস উপলক্ষে ১০ টি বিশেষ যোগের আসন সম্বলিত ডাকটিকিটের সেট তৈরি করে।
গত ৬ বছর ধরে বিশ্বের নানান প্রান্তে আন্তর্জাতিক যোগ দিবস পালন করা হচ্ছে।ভারতে যোগের বিভিন্ন রকমের ভঙ্গিমার সুন্দর ছবি প্রকাশিত হয়েছে। হিমালয়ের বরফের মধ্যে ভারতীয় সেনার যোগ প্রদর্শন বা সমুদ্রে নৌবাহিনীর জাহাজে বা সাবমেরিনে যোগ প্রদর্শনের ছবি উঠে এসেছে।
রাষ্ট্রসংঘের সাধারণ পরিষদ ২০১৪ সালের ১১ই ডিসেম্বর ঘোষনা করে যে প্রতি বছর ২১ শে জুন আন্তর্জাতিক যোগ দিবস পালিত হবে। ২০১৫ সাল থেকে গোটা বিশ্বজুড়ে এই আন্তর্জাতিক যোগ দিবস পালিত হচ্ছে।
কোভিড-19 অতিমারির দরুন,এই বছরের যোগ দিবস মূলত ভার্চুয়াল মাধ্যমে হবে।এই বছরের মূল ভাবনা হলো "ঘরে থাকুন,যোগের সঙ্গে থাকুন"। লকডাউন পরিস্থিতি কাটিয়ে উঠতে দেশ এখন সচেষ্ট। এই কারনেই দিনটিকে স্মরণীয় করতে ডাক বিভাগের এই উদ্যোগ।
CG/PPM
প্রধানমন্ত্রীরদপ্তর
সংসদের বাদল অধিবেশনের প্রাক্কালে প্রধানমন্ত্রীর মন্তব্য
নয়াদিল্লি, ১৪ সেপ্টেম্বর, ২০২০
নমস্কার বন্ধুরা,
দীর্ঘ অন্তরালের পর আজ আপনাদের সবার সঙ্গে দেখা হল। আপনারা সবাই ভালো আছেন তো? আপনাদের পরিবারে কোন সঙ্কট আসেনি তো? চলুন, ঈশ্বর আপনাদের ভালো রাখবেন।
এক বিশেষ আবহে আজ সংসদের বাদল অধিবেশন শুরু হতে চলেছে। করোনাও আছে, কর্তব্যও আছে। কিন্তু আমাদের সাংসদরা কর্তব্যের পথটাকেই বেছে নিয়েছেন। আমি দলমত নির্বিশেষে সমস্ত সাংসদদের এই উদ্যোগের জন্য শুভেচ্ছা জানাই, অভিনন্দন জানাই এবং ধন্যবাদও জানাই।
বাজেট অধিবেশন নির্ধারিত সময়ের আগেই থামিয়ে দিতে হয়েছিল। এবারও দিনে দু'বার, একবার রাজ্যসভার জন্য একবার লোকসভার জন্য সময় বদলাতে হয়েছে। এবার শনি ও রবিবারের অধিবেশনও বাতিল করে দিতে হয়েছে। কিন্তু সকল সদস্যরা এই সিদ্ধান্তকে স্বীকার করেছেন, স্বাগত জানিয়েছেন এবং কর্তব্যের পথে এগিয়ে যাওয়ার সিদ্ধান্ত নিয়েছেন।
এই অধিবেশনে বেশ কিছু গুরুত্বপূর্ণ সিদ্ধান্ত নেওয়া হবে। অনেক বিষয় নিয়ে আলোচনা হবে। আর আমাদের সকলের অভিজ্ঞতা হল লোকসভায় যত বেশি আলোচনা হয়, যত বিতর্ক হয়, যত গভীর আলোচনা হয়, যত বৈচিত্র্যপূর্ণ আলোচনা হয়, ততই এই সভা ও বিষয়বস্তুর প্রতি সুবিচার করা হয় এবং দেশ অনেক লাভ হয়।
এবার আমরা সমস্ত সাংসদ মিলেমিশে সেই মহান পরম্পরায় আরও মূল্য সংযোজন করব এটা আমার দৃঢ় বিশ্বাস। করোনা উদ্ভূত পরিস্থিতিতে যে সতর্কতাগুলি সম্পর্কে সকলকে সূচিত করা হয়েছিল, সেই সতর্কতাগুলি আমাদের সকলকে কঠোরভাবে পালন করতেই হবে। আর এটাও স্পষ্ট যে যতদিন পর্যন্ত ওষুধ কিংবা প্রতিষেধক না আসে, ততদিন পর্যন্ত এক্ষেত্রে কোনও ঢিলেমি চলবে না। আমরা চাই, যত দ্রুত সম্ভব বিশ্বের যে কোনও প্রান্ত থেকে প্রতিষেধক আবিষ্কৃত হোক। আমাদের বৈজ্ঞানিকরা দ্রুত সফল হন এবং বিশ্বের সকল মানুষকে এই কঠিন সঙ্কট থেকে মুক্তি দেওয়ার ক্ষেত্রে সাফল্য পান।
এই সভার পক্ষ থেকে আমাদের একটি বিশেষ দায়িত্ব রয়েছে। বিশেষ করে, এই অধিবেশনের একটি বিশেষ দায়িত্ব আছে। আজ যখন আমাদের সেনাবাহিনীর বীর জওয়ানরা সীমান্তে অটল প্রহরায়, অত্যন্ত হিম্মত দেখিয়ে, উৎসাহ ও উদ্দীপনার সঙ্গে, বীরদর্পে ওই দৃঢ়চেতা মানুষেরা দুর্গম পার্বত্য অঞ্চলে বুক চিতিয়ে দাঁড়িয়ে আছেন, আর কিছুদিন পরই বর্ষা শুরু হবে। যে বিশ্বাসের সঙ্গে তাঁরা দাঁড়িয়ে আছেন, মাতৃভূমিকে রক্ষার জন্য অতন্দ্র প্রহরায়, এই সভাও, সভার সমস্ত সদস্যরা একস্বরে, এক ভাবনা নিয়ে, এক সঙ্কল্প নিয়ে বার্তা দেবেন সেনার জওয়ানদের পেছনে সারা দেশ দাঁড়িয়ে আছে। সংসদ এবং সংসদ সদস্যরা সেই দেশের জনগণের প্রতিনিধিত্ব করছেন। গোটা সভা একস্বরে দেশের বীর জওয়ানদের পেছনে দাঁড়িয়ে থেকে এই সভা থেকে অত্যন্ত মজবুত বার্তা প্রেরণ করবে। সমস্ত মাননীয় সদস্যরা এই বার্তা দেবেন এটা আমার দৃঢ় বিশ্বাস। আমি আপনাদের সবাইকে অনুরোধ জানাব, করোনার এই কঠিন সময়ে আপনারা যেহেতু আগের মতো যেখানে ইচ্ছে যাওয়ার সুযোগ পাবেন না, নিজেদের স্বাস্থ্যের প্রতি অবশ্যই যত্ন নেবেন, নিজেদেরকে সামলে রাখবেন বন্ধুরা। আপনারা প্রত্যেকেই যে খবর পাওয়ার পেয়ে যাবেন। খবর যোগাড় করা আপনাদের জন্য মুশকিল কাজ নয়। কিন্তু নিজেদের অবশ্যই সামলে রাখবেন। আপনাদের প্রতি এটা আমার ব্যক্তিগত অনুরোধ।
ধন্যবাদ বন্ধুরা।
CG/SB/DM
(
প্রধানমন্ত্রীরদপ্তর
বিশিষ্ট গণিতজ্ঞ ডঃ বশিষ্ট নারায়ণ সিং – এর প্রয়াণে প্রধানমন্ত্রীর শোক প্রকাশ
নয়াদিল্লি, ১৪ নভেম্বর, ২০১৯
প্রধানমন্ত্রী শ্রী নরেন্দ্র মোদী বিশিষ্ট গণিতজ্ঞ ডঃ বশিষ্ট নারায়ণ সিং – এর প্রয়াণে গভীর শোক প্রকাশ করেছেন। এক শোক বার্তায় প্রধানমন্ত্রী বলেছেন, “গণিতজ্ঞ ডঃ বশিষ্ট নারায়ণ সিং – এর প্রয়াণের খবরে শোকাহত। তাঁর প্রয়াণে দেশ গণিত জগতের এক উজ্জ্বল প্রতিভাকে হারালো। তাঁর প্রতি বিনম্র শ্রদ্ধাজ্ঞলি”।
CG/BD/SB
(Visitor Counter : 72
পঞ্চায়েতিরাজমন্ত্রক
পঞ্চায়েতী রাজ মন্ত্রক পয়লা অক্টোবর থেকে ১৫ই অক্টোবর ২০২০ স্বচ্ছতা পখওয়াড়া পালন করছে
নতুন দিল্লি, ০২রা অক্টোবর, ২০২০
পঞ্চায়েতী রাজ মন্ত্রক, পয়লা অক্টোবর থেকে ১৫ই অক্টোবর ২০২০ স্বচ্ছতা পখওয়াড়া পালন করছে। বিশেষ নজর দেওয়া হচ্ছে বিশেষ স্বচ্ছতা অভিযান, ব্যবহারিক পরিবর্তনে উৎসাহ, স্বাস্থ্য এবং পরিচ্ছন্নতায় জোর, এবং স্বচ্ছতার বার্তা প্রচারে। বর্তমানে করোনা ভাইরাস সংক্রমণ রুখতে এবারে এই বিশেষ অভিযানের গুরুত্ব আছে।
পয়লা অক্টোবর ২০২০ নতুন দিল্লির কৃষি ভবনে স্বচ্ছতা পখওয়াড়ার উদ্বোধন করে পঞ্চায়েতী রাজ মন্ত্রকের সচিব শ্রী সুনীল কুমার সব আধিকারিক এবং কর্মীদের স্বচ্ছতার শপথ পাঠ করান। স্বচ্ছতার শপথ পাঠ করা হয় হিন্দি এবং ইংরেজি দুই ভাষায়। একই রকমের অনুষ্ঠানের আয়োজন করা হয় জীবন প্রকাশ বিল্ডিং এবং জীবন ভারতী বিল্ডিংএ যেখানে মন্ত্রকের শাখা প্রশাখা বর্তমানে অবস্থিত।
বরিষ্ঠ আধিকারিক এবং কর্মীরা শ্রম দান করে অফিস প্রাঙ্গণ এবং ভবনের আশপাশ এলাকা পরিষ্কার করেন। প্লাস্টিক বর্জনের আবেদন জানানো হয়, সেই সঙ্গে এবছর কোভিড – ১৯ মহামারীর পরিপ্রেক্ষিতে স্বচ্ছতা পখওয়াড়ার গুরুত্ব সম্পর্কে কর্মীদের অবহিত করা হয়। স্বচ্ছতা সংক্রান্ত বিষয় সচেতনতার জন্য মন্ত্রকের প্রধান প্রধান জায়গায় পুনর্ব্যবহারযোগ্য কাগজে ব্যানার টাঙানো হয়। বর্তমান মহামারীর পরিপ্রেক্ষিতে স্বাস্থ্য সুরক্ষিত রাখতে সাফাই কর্মীদের ভালো মানের মাস্ক এবং দস্তানা ইত্যাদি দেওয়া হয়।
মন্ত্রক, পঞ্চায়েতী রাজের রাজ্য ও কেন্দ্রশাসিত অঞ্চলের দপ্তরগুলিকে সক্রিয়ভাবে অংশগ্রহণ এবং স্বচ্ছতা পখওয়াড়া কার্যক্রমে পঞ্চায়েতী রাজ প্রতিষ্ঠানগুলির অংশগ্রহণ সুনিশ্চিত করারও অনুরোধ জানানো হয়। সামাজিক দূরত্ব এবং অন্যান্য প্রতিরোধমূলক ব্যবস্থার উপর জোর দেওয়া হয়েছে। সাধারণ পরিচ্ছন্নতার সার্বিক প্রসারণ, ইতিবাচক ব্যবহারিক পরিবর্তন, হাত ধোওয়া এবং মাস্ক পরা, প্লাস্টিক ব্যবহার বন্ধ, আবর্জনা হ্রাস ইত্যাদির ওপর লক্ষ্য দিতে বলা হয়েছে। সার্বিক পরিচ্ছন্নতা এবং কোভিড – ১৯ সংক্রমণ নিয়ন্ত্রণে দেশের একান্ত প্রয়াসের ফল ইতিবাচক হবে স্বচ্ছতা পখওয়াড়ায় সম্পূর্ণ পঞ্চায়েতী রাজ নেটওয়ার্কের ঐক্যবদ্ধ সমন্বিত প্রচেষ্টায়।
CG/AP/SFS
(Visitor Counter : 103
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১ সেপ্টেম্বর, ২০২১
একদিনে সর্বোচ্চ ১.৩৩ কোটি টিকার ডোজ দেওয়া হয়েছে
দেশজুড়ে করোনা প্রতিষেধক টিকাকরণ কর্মসূচিতে এ পর্যন্ত ৬৫.৪১ কোটি টিকা দেওয়া হয়েছে
আগস্ট মাসে মোট ১৮.৩ কোটি টিকার ডোজ দেওয়া হয়েছে
বর্তমানে সুস্থতার হার ৯৭.৫১ শতাংশ
গত ২৪ ঘন্টায় ৪১,৯৬৫ জন নতুন করে আক্রান্ত হয়েছেন
ভারতের সক্রিয় ভাবে করোনা আক্রান্তের সংখ্যা ৩,৭৮,১৮১
মোট আক্রান্তের চেয়ে সক্রিয়ভাবে আক্রান্তের হার ১.১৫ শতাংশ
গত ২৪ ঘন্টায় ৩৩ হাজার ৯৬৪ জন সুস্থ হয়ে উঠেছেন, সুস্থতার সংখ্যা মোট বেড়ে হয়েছে ৩ কোটি ১৯ লক্ষ ৯৩ হাজার ৬৪৪
সাপ্তাহিক ভিত্তিতে বর্তমানে আক্রান্তের হার ২.৫৮ শতাংশ যা গত ৬৮ দিন ধরে ৩ শতাংশের নিচে
দৈনিক আক্রান্তের হার ২.৬১ শতাংশ
এ পর্যন্ত ৫২.৩১ কোটি নমুনা পরীক্ষা করা হয়েছে
CG/ SB
(